Forrester nosti Check Pointin päätelaitteiden tietoturvan parhaimmistoon

**Check Point sai parhaat mahdolliset pisteet haittaohjelmien torjunnasta, haavoittuvuuksien hyödyntämisen estämisestä, turvallisesta asetusten hallinnasta, tietovuotojen ehkäisemisestä, mobiililaitteiden tietoturvasta ja Zero Trust -suojausmallista.**

**ESPOO — 24.9.2019** – Tietoturvayhtiö Check Point® Software Technologies on sijoittunut alan johtavien yritysten (leaders) joukkoon tutkimusyhtiö Forresterin uusimmassa raportissa ”The Forrester Wave – Endpoint Security Suites, Q3 2019”. Forrester arvioi raporttiaan varten 15 päätelaitteiden tietoturvaratkaisujen tarjoajaa ja niiden tuotteet. Check Pointilta mukana oli [SandBlast Agent Advanced Endpoint Protection](https://www.checkpoint.com/products/advanced-endpoint-protection/).

Yrityksiä arvioitiin yli 24 kriteerillä, ja Check Point sai parhaat mahdolliset pisteet kuudesta tutkitusta osa-alueesta: haittaohjelmien torjunnasta, haavoittuvuuksien hyödyntämisen estämisestä, turvallisesta asetusten hallinnasta, tietovuotojen ehkäisemisestä, mobiililaitteiden tietoturvasta ja Zero Trust -suojausmallista.

Forrester Wave -raportteja pidetään luotettavana lähteenä, kun teknologian ostajat pyrkivät löytämään tarpeitaan parhaiten vastaavan ratkaisun markkinoilla olevista vaihtoehdoista. Forrester arvioi raportissaan yritysten vahvuudet ja heikkoudet, tuotteet, strategian ja markkina-aseman.

Check Pointin [SandBlast Agent Advanced Endpoint Protection](https://www.checkpoint.com/products/advanced-endpoint-protection/) pienentää päätelaitteen hyökkäyksille altista pinta-alaa ja tarjoaa sarjan suojatoimenpiteitä tietoturvan uhkien havaitsemiseksi ja niiden vaikutuksen pienentämiseksi. Se sisältää muun muassa alan johtavan kiristyshaittaohjelmilta suojaavan ratkaisun sekä nykyaikaisen palomuurin. Kokonaisuus on rakennettu verkkointegraatiota ajatellen. ”Check Pointin fokuksessa on ollut päätelaitteiden tietoturvan toimintojen integroiminen verkon tietoturvan ratkaisuihin. Näiden kahden kerroksen integraatio onkin Check Pointilla yksi tämän tutkimuksen tiukimmista, mikä helpottaa Zero Trust -suojausmallin toteuttamista päätelaitteissa”, Forresterin raportissa sanotaan.

Zero Trust tarkoittaa, että tietojärjestelmä ei pidä automaattisesti mitään käyttäjää, laitetta tai sovellusta luotettavana vaan tarkistaa joka kerta erikseen sen oikeudet päästä käsiksi tietoihin ja toimintoihin. Käsite on Forresterin kehittämä.

”Leaderin aseman saavuttaminen arvostetussa Forrester Wave -raportissa kertoo sitoutumisestamme tukemaan organisaatioita, kun ne pyrkivät pysymään yhden askelen edellä taistelussa jatkuvasti monimutkaistuvia kyberuhkia vastaan. Autamme organisaatioita siirtymään uhkien havaitsemisen tasolta niiden ennaltaehkäisyn tasolle sekä hyödyntämään vahvaa tietoturvatekniikan ratkaisujen salkkuamme, jonka olemme kehittäneet, jotta pystymme vastaamaan monitahoisiin asiakastarpeisiin”, kommentoi Check Pointin tuotteiden hallinnasta ja markkinoinnista vastaava johtaja **Itai Greenberg**.

[SandBlast Agent Advanced Endpoint Protection](https://www.checkpoint.com/products/advanced-endpoint-protection/) on olennainen osa Check Pointin Infinity-tietoturva-arkkitetuuria, joka suojaa yritysverkkoja, päätelaitteita, pilvitoimintoja ja mobiililaitteita. Infinity hyödyntää Check Pointin ThreatCloud-palvelun reaaliaikaisia tietoja valvoessaan jatkuvasti uhkien esiintymistä kaikilla alustoilla. Koko järjestelmän toimintaa on mahdollista valvoa yhdeltä näytöltä.

Tarkemmat tiedot Forresterin tutkimuksesta Forrester Wave -raportista, jonka voit ladata [tästä](https://pages.checkpoint.com/endpoint-security-2019-forrester-wave-report.html?utm_source=cp-home&utm_medium=cp-website&utm_campaign=PM_WR_19Q3_WW_Forrester_Wave_Endpoint_Security_2019).

**Lisätietoja:**

Rami Rauanmaa, Head of Security Engineering, Finland and Baltics, Check Point Software Technologies, ramira@checkpoint.com

Maija Rauha, viestintäkonsultti, OSG Viestintä, maija.rauha@osg.fi, p. 0400 630 065

**Seuraa Check Pointia:**

Twitter: <http://www.twitter.com/checkpointsw>

Facebook: <https://www.facebook.com/checkpointsoftware>

Blog: <http://blog.checkpoint.com>

YouTube: <http://www.youtube.com/user/CPGlobal>

LinkedIn: https://www.linkedin.com/company/check-point-software-technologies

**Check Point Software Technologies Ltd.**

Check Point Software Technologies Ltd. ([www.checkpoint.com](http://www.checkpoint.com/)) on johtava yritysten ja valtionhallinnon kyberturvallisuusratkaisujen tarjoaja globaalisti. Sen ratkaisut suojaavat 5. sukupolven kyberhyökkäyksiltä alan johtavalla haittaohjelmien, kiristysohjelmien ja muiden hyökkäysten kiinnijäämisprosentilla. Check Pointin monitasoinen tietoturva-arkkitehtuuri, ”Infinity” Total Protection sisältää 5. sukupolven (Gen V) edistyneen uhkientorjunnan, joka suojaa yrityksen pilvi-, verkko- ja mobiililaitteissa sijaitsevan tiedon. Check Point tarjoaa myös alan kattavimman ja intuitiivisimman yhden kontrollipisteen ohjausjärjestelmän. Check Point huolehtii yli 100 000 ison ja pienen yrityksen ja yhteisön tietoturvasta.